কেমব্রিজ অ্যানালিটিকার সাবেক কর্মী ক্রিস্টোফার উইলির ফাঁস করা তথ্য থেকে জানা যায়, প্রতিষ্ঠানটি ফেসবুক ব্যবহারকারীদের অনুমতি ছাড়াই তাঁদের ব্যক্তিগত তথ্য ব্যবহার করেছে। প্রায় আট কোটি ৭০ লাখ ফেসবুক ব্যবহারকারীর তথ্য তারা অন্য পক্ষের কাছে হস্তান্তর করেছে। এসব তথ্য ব্যবহার করে মার্কিন প্রেসিডেন্ট নির্বাচন ও ইউরোপ থেকে ব্রিটেনের বেরিয়ে আসার জন্য যে গণভোট হয়েছিল, তা প্রভাবিত করার অভিযোগ রয়েছে।